ભારતના ઇતિહાસમાં સરદાર અને નેહરુના મતભેદનું પ્રકરણ બહુ ચગ્યું છે. ચગાવામાં આવ્યું છે. સમર્થકો અને વિરોધીઓએ એમના પરસ્પર મતભેદોને જો આજે પણ છોડ્યા નથી તો ત્યારે એવા લોકો નહીં હોય એ માનવાનું આપણી પાસે કોઈ કારણ નથી. એ એવો સમય હતો જ્યારે ભારતની એક નવી દિશા ઊઘડી રહી હતી. બ્રિટિશરાજની ગુલામીમાંથી મુક્ત થયેલો દેશ પોતાના પગ પર ઊભો રહેતા શીખી રહ્યો હતો. સરદાર અને નેહરુ, આ બે પાત્રો ભારતની સ્વતંત્રતાના ઇતિહાસમાં બહુ મહત્ત્વનાં છે.